# Minecraft Pi

Sonic Pi suporta acum un API simplu pentru a interactiona cu Minecraft Pi - versiunea speciala a Minecraft care este instalata implicita pe sistemul de operare Raspbian (bazat pe Linux) pentru Raspberry Pi.

## Nu este nevoie sa importi biblioteci

Integrarea cu Minecraft Pi a fost gandita sa fie extrem de simplu de utilizat. Tot ce trebuie sa faci este sa pornesti Minecraft Pi si sa creezi o lume. Apoi poti folosi functiile ‘mc_*’ la fel cum folosesti ‘play’ sau ‘synth’. Nu e nevoie sa importi nimic sau sa instalezi vreo bibilioteca de functii - totul este inclus si poate fi pornit imediat.

## Conectarea automata

Interfata de programare (API) pentru Minecraft Pi se ocupa de conectarea la aplicatia Minecraft Pi. Asta inseamna ca nu trebuie sa-ti mai bati tu capul cu asta. Daca incerci sa folosesti API-ul cand Minecraft Pi nu este pornit, Sonic Pi te va informa politicos despre acest lucru. La fel, daca inchizi Minecraft Pi in timp ce inca ruleaza un ‘live_loop’ care foloseste API-ul, bucla se va opri si iti va spune frumos ca nu poate sa se conecteze. Pentru a te reconecta, trebuie doar sa pornesti Minecraft Pi si Sonic Pi va detecta acest lucru automat si va reface conexiunea.

## Facut pentru programarea live

API-ul pentru Minecraft Pi este facut sa mearga de la sine cu buclele live. Asta inseamna ca este posibil sa sincronizezi modificarile din lumea Minecraft Pi cu modificarile sunetelor din Sonic Pi. Poti obtine instantaneu videoclipuri muzicale bazate pe Minecraft! Tine cont totusi ca Minecraft Pi este un program inca in versiune alfa si este cunoscut pentru faptul ca mai are buguri. Daca intampini probleme, reporneste Minecraft Pi si continua de unde ai ramas. Functia de reconectare automata din Sonic Pi se va ocupa de restul.

## Este nevoie de un Raspberry Pi cel putin versiunea 2.0

Este recomandat sa folosesti macar un Raspberry Pi 2 daca vrei sa rulezi atat Sonic Pi cat si Minecraft in acelasi timp, mai ales daca vrei sa folosesti partea de sunet din Sonic Pi.

## Suportul pentru API

In aceasta faza Sonic Pi ofera suport pentru modificari de baza legate de blocuri sau de jucator, asa cum sunt descrise in sectiunea 11.1. Suportul pentru functii care se executa cand actiunile jucatorului genereaza anumite evenimente este planificat pentru o versiune urmatoare.