# Disparant mostres

Fer sonar “pips” només és el començament. Una cosa amb què xalareu molt és disparant mostres pregravades. Intenteu-ho:

    sample :ambi_lunar_land

Sonic Pi inclou moltes mostres per jugar. Podeu fer-los servir igual que feu servir l’ordre `play`. Per reproduir diverses mostres i notes només cal escriure-les una després de l’altra:

    play 36
    play 48
    sample :ambi_lunar_land
    sample :ambi_drone

Si voleu espaiar-los en el temps, utilitzeu l’ordre `sleep`:

    sample :ambi_lunar_land
    sleep 1
    play 48
    sleep 0.5
    play 36
    sample :ambi_drone
    sleep 1
    play 36

Noteu com Sonic Pi no espera que acabe un so abans d’iniciar el següent. L’ordre `sleep` només descriu la separació del llançament dels sons. Això permet solapar fàcilment els sons, creant interessants efectes de solapament.

## Descobrint les mostres

Hi ha dues maneres de descobrir la gamma de mostres que s’ofereixen a Sonic Pi. En primer lloc, podeu utilitzar aquest sistema d’ajuda. Feu clic a Samples al menú que es troba a la part inferior d’aquesta pantalla d’ajuda, escolliu la vostra categoria i, a continuació, veureu la llista de sons disponibles.

També podeu utilitzar el sistema d’autocompletat automàtic. Simplement escriviu l’inici d’un grup de mostres com ara: `sample: ambi_` i veureu que apareixerà un desplegable de noms de mostres per què trieu. Proveu els prefixos de categoria següents:

- `:ambi_`
- `:bass_`
- `:elec_`
- `:perc_`
- `:guit_`
- `:drum_`
- `:misc_`
- `:bd_`

Ara comenceu a barrejar mostres a les vostres composicions!